

# JÕELÄHTME VALLAVALITSUS

Lauri Rimmel

 14.03.2023 nr 6-4/1810

**Loo aleviku Pirita tee 24 ja lähiala detailplaneering**

Edastasite oma seisukohad Loo aleviku Pirita tee 24 ja lähiala detailplaneeringu eskiisile, mille avalik väljapanek toimus 13.02.–27.02.2023. Esitatud seisukohti käsitlesime lähteseisukohtade ja eskiislahenduse avalikul arutelul 7. märtsil 2023. Enamus esitatud ettepanekutest olid kõneks avalikul arutelul ja leiavad käsitlust arutelu protokollis, mis on lisatud käesolevale kirjale.

*Täiendavalt tõstatasite küsimuse ridaelamu bokside mahtudest, asudes seisukohale, et bokside ehitisealused pinnad on põhjendamatult suured*.

Juhime tähelepanu, et bokside jaotus on illustratiivne ning lõplik bokside ja tervikhoone suurus selgub ehtiusprojekti koostamisel. Detailplaneeringus on näidatud suurim võimalik ehitisealune pind, lubatud on ka väiksema hoone kavandamine. Kui planeeringus lubatud maksimaalne ehitisealune pind jagada võrdselt kaheksa elamuühiku vahel, on tulemuseks ca 130 m2 brutopinda, mille sisse peab mahtuma ka konstruktsioonide alune pind ning lisaks rõdud, räästad ja varikatused. Arhitektuurses lahenduses ei ole välistatud hoone liigendamine ja 2. korruse tagasiastega kavandamine või 1-korruseliste hooneosade kavandamine, seega ei saa detailplaneeringu põhjal väita, et kavandatud on põhjendamatult suure pinnaga ridaelamubokse.

Lugupidamisega

(allkirjastatud digitaalselt)

Andrus Umboja

vallavanem

Maike Heido

Maike.heido@joelahtme.ee